Til helgen er det Klasseløpsfinaler på Bjerke. Som alltid stiller reg. Momarken sterkt i enkelte av løpene. Vi begynner med Kriteriet for kaldblods hoppene. Her har vi Mjølner Torine som kuskes av sin eier og oppdretter Jan Roar Mjølnerød.Askim hoppa Skeie Stjerna er også med. Hun eies og trenes av Annett S. Gulbrandsen. Verdt å merke seg er også at en tredje representant, Bjørnemyr Tara, er oppdrettet på Ise av Monica og Leif M. Mathiesen. I tilsvarende Derby løp stiller vi veldig sterkt med Brenne Blissi og Aine G.L. Førstnevnte trenes på Momarken av Jens Kristian Brenne og er eid og oppdrettet av hans far Vidar Asgeir. Aine G.L. kuskes av sin trener Jan Roar Mjølnerød.Også her har vi en tredje representant , idet Tangen Elvira er oppdrettet av Jørn Gunnar Nilsen. Derby for varmblods hoppene har bl.a. gode Reallyokay på startstreken. Hun vant sitt kval. og gjør en spennende start for sin eier og oppdretter Kjell Otto Molander fra Fredrikstad. Vinterens stjerne blant de kalde tre-åringene, Balder Mollyn, kommer ut fra spor åtte. Blir en fidus i Kriteriet for sin eier, oppdretter og trener Sverre Hjørnerød fra Fredrikstad. Han kjøres forøvrig av Per Oleg Midtfjeld. Samme kusk kommer også ut i Derby for varmblods. Da med egentrente Ferrari B.R. Kanskje den største stjernen av dem alle ( bildet - tatt av Øystein Gamlem ) Får Momarken to Derby vinnere på søndag? Momarken Toto ønsker dere alle lykke til!